## Uredba o izmjenama i dopunama Uredbe o unutarnjem ustrojstvu Ureda državne uprave u županijama

### NN 131/2006 (4.12.2006.), Uredba o izmjenama i dopunama Uredbe o unutarnjem ustrojstvu Ureda državne uprave u županijama

# Vlada Republike Hrvatske

**2923**

Na temelju članka 50. stavka 2. i članka 60. stavka 2. Zakona o sustavu državne
uprave (»Narodne novine«, br. 75/93, 48/99, 15/2000, 59/2001 i 199/2003), Vlada
Republike Hrvatske je na sjednici održanoj 30. studenoga 2006. godine donijela

## UREDBU

### O IZMJENAMA I DOPUNAMA UREDBE O UNUTARNJEM USTROJSTVU UREDA DRŽAVNE UPRAVE U ŽUPANIJAMA

Članak 1.

U Uredbi o unutarnjem ustrojstvu ureda državne uprave u županijama (»Narodne
novine«, br. 21/2002 i 78/2003) – u daljnjem tekstu: Uredba, u članku 3., u
stavku 2. iza riječi »pomoćno tehnički poslovi«, dodaje se zarez i riječi: »te
poslovi planiranja, razvoja i upravljanja kadrovima«.

Članak 2.

U članku 6. briše se stavak 2.

Članak 3.

U članku 8. brišu se stavci 2. i 4.

Članak 4.

U članku 12. briše se stavak 2.

Članak 5.

U članku 13. briše se stavak 2.

Članak 6.

U člancima 27., 37., 47., 57., 67., 77., 87., 97., 107., 117., 127., 136., 146.,
156., 166., 174., 184., 194. i 204. iza riječi »pomoćno--tehničke poslove«,
dodaje se zarez i riječi: »te poslove planiranja, razvoja i upravljanja
kadrovima.«

Članak 7.

U članku 193., točka 4. mijenja se i glasi: »4. Služba za opću upravu i
društvene djelatnosti«.
Točka 5. koja glasi: »Služba za opću upravu«, briše se.

Članak 8.

Članak 197. mijenja se i glasi:
»Služba za opću upravu i društvene djelatnosti obavlja uprav­ne i stručne
poslove koji se odnose na poslove opće uprave i na društvene djelatnosti, te
druge upravne i stručne poslove koji nisu u djelokrugu koje druge unutarnje
ustrojstvene jedinice ureda državne uprave«.

Članak 9.

Članak 198. briše se.

Članak 10.

U članku 201., u prilogu XVIII, riječi »Služba za društvene djelatnosti«
zamjenjuju se riječima »Služba za opću upravu i društvene djelatnosti«, a u
koloni koja označava broj izvršitelja, broj »26« iza riječi »Služba za društvene
djelatnosti«, zamjenjuje se brojem 42.
Riječi: »Služba za opću upravu«i broj »16«u koloni koja označava broj
izvršitelja, brišu se.

Članak 11.

Članak 213. mijenja se i glasi:
»Za obavljanje poslova iz djelokruga ureda državne uprave u Međimurskoj županiji
ustrojavaju se sljedeće unutarnje ustrojstvene jedinice sa sjedištem u Čakovcu:
1. Služba za opću upravu i zajedničke poslove
2. Služba za gospodarstvo i imovinsko-pravne poslove
3. Služba za prostorno uređenje, zaštitu okoliša i graditeljstvo
4. Služba za društvene djelatnosti«.

Članak 12.

Članak 214. mijenja se i glasi:
»Služba za opću upravu i zajedničke poslove obavlja upravne i stručne poslove
koji se odnose na poslove opće uprave, stručne poslove za potrebe predstojnika i
zamjenika predstojnika, nadzor nad zakonitošću općih akata predstavničkih tijela
jedinica lokalne samouprave i jedinica područne (regionalne) samouprave, opće,
kadrovske, informatičke, planske, materijalno-financijske, računovodstvene,
administrativne i pomoćno-tehničke poslove, poslove planiranja, razvoja i
upravljanja kadrovima, te druge upravne i stručne poslove koji nisu u djelokrugu
koje druge unutarnje ustrojstvene jedinice Ureda državne uprave«.

Članak 13.

U članku 215. na kraju rečenice briše se točka i dodaju se riječi: »te poslove
statistike«.

Članak 14.

Članak 218. briše se.

Članak 15.

U članku 221. tablica s brojem izvršitelja u prilogu XX, mijenja se i glasi:

|  |  |
| --- | --- |
|  | br. izvršitelja |
| Predstojnik ureda | 1 |
| Zamjenik predstojnika | 1 |
| Služba za opću upravu i zajedničke poslove | 51 |
| Služba za gospodarstvo | 21 |
| Služba za prostorno uređenje, zaštitu okoliša i graditeljstvo | 13 |
| Služba za društvene djelatnosti | 16 |
| Ispostava u Prelogu | 11 |
| SVEUKUPNO | 114. |

Članak 16.

Predstojnik ureda državne uprave u Istarskoj županiji i predstojnik ureda
državne uprave u Međimurskoj županiji donijet će pravilnike o unutarnjem redu, u
roku 30 dana od dana stupanja na snagu ove Uredbe, uz prethodnu suglasnost
Središnjeg državnog ureda za upravu.

Članak 17.

Ova Uredba stupa na snagu danom objave u »Narodnim novinama«.

Klasa: 023-03/06-01/27
Urbroj: 5030109-06-1
Zagreb, 30. studenoga 2006.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Uredba, NN 131/2006-2923
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)